DOMOVINSKA IN DRŽAVLJANSKA KULTURA IN ETIKA –

8. razred (30. 3.-3. 4. 2020)

Dragi osmošolci!

Dolgo se že nismo videli in malo vas že pogrešam. Držim pesti, da ste vsi vi in vsi vaši domači dobro, da ste zdravi in da vam pouk na daljavo ne povzroča prevelikih težav. Verjamem, da delo opravljate redno, resno in po vaših najboljših močeh. Le tako naprej.

V tem tednu vam za DDKE pošiljam učni list (Priloga 1), za katerega prosim, da ga do prihodnjega tedna rešite (pomagajte si z učbenikom oz. zapiski, ki ste jih naredili v prejšnjih dveh tednih). V primeru, da doma nimate tiskalnika, zapisujte odgovore v svoje zvezke.

Spomnim vas naj še na tedenske novice, ki jih pripravljate – predstavitve mi, prosim, pošljite (ali pa naj to storijo vaši starši) preko elektronske pošte (če imate napisano na roko, mi pošljite fotografijo vašega izdelka) na naslov: mateja.stamulak@gmail.com. Vsi tisti, ki bi že morali biti na vrsti, pošljite vaše predstavitve v tem tednu, ostali pa v tednu, ko ste na vrsti.

Bodite dobro še naprej, bodite strpni do vseh družinskih članov in ostanite zdravi in pozitivni. Vse bo še dobro.

Lepo vas pozdravljam,

Mateja